Luengas romances

As luengas romances u luengas neolatinas son as que derivan d'o latín vulgar

Con a caita de l'Imperio Romano, as diferents entidaz territorials, a gran distancia entre as parz, y a influencia d'as luengas locals o latín vulgar facioron que evolucionase ta as luengas romances.

Actualment son 20 luengas charratas por 900 millons de personas.

 Luengas iberorromanicas 
 Aragonés: Luenga charrata en o norte d'Aragón. Declarata luenga propia d'Aragón.
 Astur-leyonés: luenga u conchunto de luengas pareixitas entre as que se troban:
 Asturiano: Luenga charrata en Asturias por 110.000 personas.
 Leyonés: Luenga charrata Leyón.
 Mirandés: ye oficial en Miranda de l Douro, Portugal.
 Catalán: Luenga oficial de Catalunya, Islas Balears, País Valenciano, Andorra y a ciudat d'Alguer. Tamién se charra en a Francha de Levant, estando luenga propia d'Aragón.
 Valenciano: oficial en o País Valenciano, considerato catalán occidental por toz os lingüistas.
 Castellano: Parlato por 300 millons de personas en Espanya, America d'o Sud, Estaus Unius, Guinea Ecuatorial, Sahara Occidental y Filipinas.
 Chudeocastellano: Luenga d'os sefarditas, descendients d'os chudieus que forachitoron d'Espanya.
 Gallego: Una d'as luengas oficials de Galicia, Espanya. Charrata por 3 millons de personas.
 Mozarabe
 Occitán: Charrato en Occitania (os suyos dialectos son o lemosín, l'auvernés, o provenzal, o lengadocián, o gascón y o vivaroalpín). Oficial en a suya variedat aranesa en Catalunya.
 Portugués: Luenga oficial de Portugal, Brasil, Mozambique, Timor Oriental, Sant Tomé y Prencipe.

Istas dos zagueras son clasificatas por Ethnologue como luengas d'o grupo pirenenco-mozarabe, como grupo trestallato d'as luengas galorromanicas y iberorromanicas. Manimenos, ista clasificación no ye guaire seguita en atros estudios sobre luengas romanicas, que gosan incluyir l'aragonés y o mozarabe entre as luengas iberorromanicas, a mes dentro d'o mozarabe i heba diferents grupos de parlas que s'estendillaban por mes d'a metat d'a peninsula, unas mes pareixitas a los idiomas d'o nord-este y atras menos.

 Luengas italo-dalmatas 

 Dalmata: Luenga muerta que se charraba en l'actual Croacia.
 Italiano: Luenga charrata en Italia y Suiza.

 Luengas retorromanicas 
 Friulán: Charrato en Udine, Italia.
 Ladino-dolomita: Charrato en l'Alto Adigio, Italia.
 Rumanche: Luenga nacional, que no oficial, de Suiza.

 Luengas oïl-romances 

 Francés: Charrato en Francia, Suiza y en as antigas colonias francesas.
 Francoprovenzal: Charrato en Arpitania.
 Valón: Charrato en Belchica.

 Luengas romances orientals 

 Rumano: Charrato prencipalment en Rumanía y Moldavia por 28 millons de personas, con minorías en o norte Serbia, norte de Bulgaria, Ucraína y Rusia.
 Istrorrumano: Charrato en Istria, (Croacia).
 Arrumano: Charrato en Grecia, Bulgaria, Rumanía, Macedonya d'o Norte, Albania y sud de Serbia.
 Meglenorrumano: Charrato en o norte de Grecia.

 Luenga sarda 

 Sardo: Charrato en Cerdenya.

*